google/wiki40b huggingface dataset:
Harald Ulrik Sverdrup

Bakgrunn og utdannelse

Han var sønn av teologen Edvard Sverdrup (1861–1923) og Maria Vollan (1865–1891), og bror til pedagog Mimi Sverdrup Lunden (1894–1955) og ingeniør Leif Sverdrup (1898–1976).
Sverdrup var elev først på Latinskolen i Bergen (1901) før han tok examen artium i 1906 ved Stavanger katedralskole i Stavanger, der familien flyttet i 1901. Etter studier ved Universitetet i Oslo med cand. real. i 1914 og noen års opphold i Leipzig, disputerte han for dr. philos. i 1917. I Leipzig studerte han blant annet under professor Vilhelm Bjerknes.

Virke

Fra 1918 til 1925 ledet Sverdrup de vitenskapelige undersøkelsene under Roald Amundsens Maud-ekspedisjon. Han var assistent ved Carnegieinstituttets avdeling for jordmagnetiske undersøkelser, Washington i 1922 og assosiert forsker ved samme institutt i 1926 og perioden 1928-40.)
I 1926 ble han utnevnt til professor i geofysikk ved Universitetet i Bergen (UiB). 
I 1931 deltok Sverdrup i den australskfødte polarforsker Hubert Wilkins' kuriøse arktisekspedisjon med den utrangerte amerikanske ubåten «Nautilus» fra første verdenskrig. Etter ekspedisjonen ble Nautilus senket utenfor Askøy.
Med permisjon fra UiB ble Sverdrup direktør for Scripps Institute of Oceanography (SIO) i California i 1936, en stilling han på grunn av andre verdenskrig innehadde helt til 1948. Der utviklet han blant annet i samarbeid med Walter Munk den første eksisterende bølgevarslingsmodellen. Den ble benyttet under de alliertes invasjon i Normandie. Her var han også hovedforfatter til det oseanografiske standardverket The oceans, første gang utgitt i 1942.
Da han kom hjem igjen, fortsatte han sine bidrag til oseanografi, havforskning og polarforskning. Han ble direktør for Norsk Polarinstitutt, og fra 1949 professor II i geofysikk ved Universitetet i Oslo. 
Da han 1954-1957 var dekanus ved UiO, sto han for «Sverdrup-planen» som medførte en storstilt utbygging av universitetene i Oslo og Bergen tidlig på 1960-tallet.
Sverdrup, enheten som brukes for å uttrykke volumet av vanntransport i havstrømmer er oppkalt etter ham. 1 Sv = 10⁶ m³ per sekund.
Sverdrupisen på Nordaustlandet, Svalbard er oppkalt etter ham, likeså H.U. Sverdrupfjella i Dronning Maud Land. Forsvarets forskningsinstitutts største forskningsfartøy har navnet MS «H.U. Sverdrup II».
Messelgruven

Oljeskifer

Messelgruven var opprinnelig et oljeskiferbrudd. Gruvedriften ble åpnet i 1859, og skifer ble tatt ut for å koke ut olje. Mellom lagene av våt skifer fant arbeiderne ofte utrolig godt oppbevarte fossiler, men fossilene smuldret opp og ble ødelagt så snart stenen tørket. Paleontologer forsøkte å bevare fossilene på mange måter, men først på 1970-tallet ble det funnet en tilfredsstillende oppbevaringsmåte ved hjelp av den såkalte transferteknikken. Denne går ut på å preparere ut fossilet fra baksiden mens det enda er vått, og støpe det inn i kunstharpiks. Deretter prepareres hele blokka fra framsiden. Kunstharpiksen trekker inn i knoklene og erstatter vannet, men ikke inn i den oljerike skiferen rundt. På den måten kan man i dag bevare fossilene slik at de kan studeres og stilles ut.
Messel-bruddet regnes i dag som en av verdens viktigste fossilforekomster og var det første stedet som ble ført opp på UNESCOs liste over verdensarv på grunn av fossiler.

Messelfaunaen

Messelgruven ble kjent på grunn av fossilene av pattedyr, fugler, krypdyr, fisker, insekter og planter fra eocen like etter at dinosaurene forsvant. Fossilene er av fremragende kvalitet, særlig pattedyrs myke deler er godt bevart. Selv de minste knokler og til og med hår finnes hos noen av fossilene. Messelfunnene er blant de få stedene der det er oppbevart flaggermus, en dyregruppe som ellers sjeldent oppbevares på grunn av de tynne, nesten håraktige knoklene.
Det første, og så langt (2009) eneste fossilet av Darwinius masillae ble funnet her i 1982.
Messel er også kjent for andre pattedyr, særlig hestearten Hyracotherium, som det ble funnet over 70 eksemplarer av. Fossilene gir et glimt inn i en ellers mørk periode i dyrelivets historie, der de gamle pattedyrene fra mesozoikum var i ferd med og forsvinne og de første moderne gruppene så dagens lys.
Lokaliteten har også gitt et rikt materiale av insekter som ofte er svært godt bevart, blant annet med intakte strukturfarger. Et særtrekk er et stort innslag av kjempestore maur.
Trine Aadalen Lo

Trine Aadalen Lo er en filmprodusent fra Lillehammer.
Hun har blant annet produsert barnefilmen Bestevenner.
Dannie Heineman-prisen for astrofysikk

Dannie Heineman-prisen for astrofysikk utdeles årlig av American Astronomical Society og American Institute of Physics for fremragende arbeid innen astrofysikk. Prisen ble grunnlagt av Heineman-stiftelsen til ære for Dannie Heineman.
Lajia

Landsbyen Lajia (kinesisk: 喇家, pinyin: Lǎjiā) i storkommunen Guanting er et arkeologisk funnsted nordvest i Qinghai-provinsen i Kina.
Laija var en del av Qijiakulturen (2400 f.Kr. – 1900 f.Kr.), altså tidlig bronsealder. Landsbyen ble oppdaget i år 2000, og dekker et område på ca. 200.000 m². Arkeologer mener at landsbyen ble forlatt da den ble rammet av et jordskjelv og en påfølgende oversvømmelse.
I 2005 ble verdens eldste intakte nudler funnet her, fra rundt 2000 f.Kr. Disse var laget av hirse.
Her ble det også oppdaget en klangstein (91 x 61 x 4 cm) (Huang He qing wang, 黄河磬王), og den gjelder som landets største.
Lajia-funnstedet står oppført på Folkerepublikken Kinas liste over kulturminner.
Corneliu Stroe

Creative

Mellom 1981 og 2005 spilte han sammen med Harry Tavitian i duoen Creative; de spilte på mange jazzfestivaler rundtomkring i Romania: Sibiu, Galați, Ploiești osv.
Vestre gravlund

Vestre gravlund i Oslo er Norges største gravlund med et areal på 243 dekar. Den ligger ved siden av Frognerparken og ble innviet 30. september 1902. Siden er den blitt utvidet flere ganger frem til 1980.
Gravkapellet av granitt og kleberstein stod ferdig i 1902 og er tegnet av arkitekt Alfred Christian Dahl.
Menigheter som er tilknyttet Vestre gravlund er Bygdøy, Domkirken, Fagerborg, Frogner, Gamle Aker, Majorstuen, Markus m/Lovisenberg, Skøyen, Trefoldighet og Uranienborg.

Krigsgravlund og Barneminnelunden

Vestre gravlund inneholder en internasjonal krigsgravlund hvor soldater som falt under andre verdenskrig fra Sovjet, Nederland, Polen, Danmark, Sverige og Norge er gravlagt. I tillegg har USA, Frankrike, Jugoslavia og Storbritannia reist minnestener over sine falne landsmenn.
Barneminnelunden på ca. ett dekar  er inspirert av Astrid Lindgrens beskrivelse av kirsebærdalen i boken Brødrene Løvehjerte. Lunden er utformeet med barns lekenhet og nysgjerrighet som premiss, og skal være et sted der barn i sorg kan være barn. Minnelunden ble åpnet i 2016 og første kiste ble satt ned i 20017. Skulpturen «Midt i naturen» av Solveyg W. Schafferer-Sigerus viser to små barn som sitter på en stubbe og holder rundt hverandre. I staudebedene kan blomstene plukkes og settes i blomsterholdere. Blomstene er valgt blant annet for å tiltrekke sommerfugler. Lyshus og bamsehus er utformet som lekehus. Landskapsarkitekter var Grindaker AS.
José Luiz Drey

Karriere

José Luiz Drey startet sin profesjonelle karriere i Atlético Sorocaba i 1993. Han har også spilt for Bellmare Hiratsuka, Mogi Mirim, Ituano, Apucarana og Joinville.
Khabarovsk

Khabarovsk (russisk Хабаровск) er en by i Russlands fjerne østen og hovedstad i Khabarovsk kraj. Khabarovsk har 610 000 innbyggere (2007) og ligger i innlandet ved elven Amur og samløpet med Tunguska, 30 kilometer fra grensen mot Kina. Byen ble grunnlagt i 1858 som fortet Khabarovka, fikk bystatus i 1880 og endret navn til Khabarovsk i 1893. Byen har navn etter oppdageren Jerofej Khabarov, som var den første russeren som nådde elven Amur i 1650.
Byen ligger ved den transsibirske jernbanen og har internasjonal flyplass og elvehavn. Etter den andre verdenskrigen ble det holdt rettssaker mot japanske krigsforbrytere her.
Rolf A. Syversen

Bakteppet

Høsten 1942 ble de norske jødene arrestert, og store deler av Milorg i Oslo og omegn ble avslørt av tyskerne. Mange måtte reddes ut av landet.
Syversen drev i 1942 gartneri i Sukkertoppveien rett nordøst for Carl Berners plass i Oslo. 
Han ble nokså tilfeldig involvert i flyktningevirksomheten. I slutten av oktober 1942 kom fire brødre løpende inn i Syversens gartneri i nærheten av Carl Berners plass i Oslo. De fire var jøder og på flukt fra tyskerne. De het London til etternavn; fornavnene var Leopold, Benjamin, Charles og Nathan, og de ba om Syversens hjelp til å komme i sikkerhet.

Carl Fredriksens Transport

Syversen kontaktet en bekjent ved navn Arnold Pedersen; han var radiohandler i Trondheimsveien 27, og Syversen håpet han kunne gi råd om hvordan brødrene London kunne hjelpes. Pedersen opprettet kontakten mellom Syversen og Alf Pettersen.
Sammen begynte Syversen, Alf og Gerd Pettersen samt Reidar Larsen å planlegge hvordan brødrene London kunne bringes i sikkerhet. Dette ble oppstarten på Carl Fredriksens Transport, som i løpet av seks hektiske uker transporterte ca. 1000 nordmenn over til Sverige.
Syversen ga de fire jødiske mennene skjul. Sammen med politimannen Alf Tollef Pettersen og hans kone Gerd Pettersen samt bakmannen Reidar Larsen startet han å organisere en fluktrute for dem, og dette ble oppstarten på en omfattende flyktningerute. I løpet av et par hektiske vintermåneder i 1942 - 1943 klarte de fire operasjonslederne å få rundt 1000 nordmenn transportert i sikkerhet til Sverige. Av dem var om lag 350 jøder. Virksomheten ble organisert under dekknavnet «Carl Fredriksens Transport». Det ble brukt lastebiler som kjørte i konvoi nesten hver eneste kveld i syv uker fra Oslo til Aremarka i Østfold. Flyktningene satt på lasteplanet, skjult av sekker med poteter. Barn som var med på flukten fikk sovemiddel av en lege som var blant Carl Fredriksens Transports støttespillere. Denne legen tok sitt eget liv mot slutten av krigen, da han fikk vite at tyskerne aktet å pågripe ham for annen gang.

Henrettelsen

I januar 1943 avslørte tyskerne virksomheten. Alf og Gerd Pettersen samt Reidar Larsen klarte å flykte til Sverige.
Syversen selv ble i Norge, fordi hans kone ventet barn i mars 1943. Han ble arrestert 10. juli 1943, og satt på Møllergata 19 og på Grini til han ble skutt på Trandum 30. oktober 1944. Først sommeren 1945 fikk hans kone Klara og den øvrige familien vite at liket av Rolf Alexander Syversen var blitt funnet i en massegrav på Trandum.

Minnesmerker og æresbevisninger

I 2012-2013 ble det opparbeidet en minnepark med monument der Syversens gartneri lå, for å hedre dem som sto bak denne flyktningebragden.
I 2017 ble Syversen som en av fire posthumt hedret av staten Israel for sin innsats for å redde norske jøder. Hederen bestod i tildeling post mortem av medaljen og hedersbetegnelsen «Righteous Among the Nations», under en seremoni i Oslo rådhus der statsminister Erna Solberg holdt en tale til ære for de involverte i Carl Fredriksens Transport.
Pavepalasset i Avignon

Kirkelig historie

I 1303 opprettet pave Bonifatius VIII et universitet i byen, som ble berømt for sine jusstudier. Universitetet var blant Frankrikes beste i dette faget fram til den franske revolusjon.
Klemens V valgte i 1309 å bosette seg i Avignon. I 1348 solgte grevinne Jeanne av Provence byen til pave Klemens VI for 80 000 gullgylden. Selv om byen etter at Gregor XI flyttet til Roma i 1377 var sete for flere motpaver tilhørte den Den Hellige Stol fram til 1791, da den ble innlemmet i Frankrike. Da Kirkestaten og de tilhørende pavelige biland ble restituert under Wienerkongressen i 1815, var Avignon blant unntakene – sammen med det omliggende Venaissin forble områder på franske hender.  
Perioden hvor pavene hadde sitt sete i Avignon, fra 1309 til 1377, har blitt kalt pavenes «babylonske fangenskap». Det pavelige hoff var preget av korrupsjon og en livsstil som var mer løssluppen enn den man venter av paver. Blant kritikere av korrupsjonen i byen finner man blant annet Francesco Petrarca, som bidro til å gjøre pavene oppmerksomme på hvor pinlig situasjonen begynte å bli. Denne italienske humanisten og dikteren bodde i lange perioder i Avignon. Det var også to kvinner som spesielt markerte seg i arbeidet for å på pavene tilbake til sitt egentlige bispesete, Roma, nemlig Katarina av Siena og den svenske Birgitta av Vadstena.
Pavens avreise til Roma i 1377 utløste det store vestlige skisma. To motpaver, Klemens (VII) og Benedikt (XIII) hadde tilhold i byen inntil 1408, da Benedikt flyktet til Aragón.
Etter at skismaet hadde endt ble Avignon styrt av pavelige legater som en del av Pavestatene. Byen var hele tiden truet av franske styrker, som holdt til i en stor garnison i Villeneuve-les-Avignon på den andre siden av elven.
Idrettslaget Ulfstind

Klubbens historie

Idrettslaget ble først opprettet som en undergruppe av Ungdomslaget Ulfstind den 2. april 1966, og de første årene var laget med i bedriftsidretten med fotball, ski, skyting og friidrett. 
På årsmøtet i UL Ulfstind 10. januar 1981 ble det vedtatt å omgjøre idrettsgruppa til et selvstendig idrettslag.  Det nye navnet ble Idrettslaget Ulfstind.  Idettslaget er i dag tilsluttet Norges Fotballforbund og Norges Idrettsforbund og har fotball og ski som hovedaktiviteter.
Idrettslaget leide ungdomshuset på Tønsnes av Ungdomslaget Samhug i ca. 10 år.  I 1992 fusjonerte UL Samhug med IL Ulfstind og huset ble overdratt til idrettslaget.

Fotball

Idag har IL Ulfstind et seniorlag i 4.divisjon, og har også et oldboyslag og et superoldboyslag.
IL Ulfstind har satset på yngre spillere de siste årene, noe som har gitt resultater, og laget er kanskje mest kjent for å ha fostret opp spillerne Hans Åge Yndestad (nå Tromsdalen UIL) og Eirik André Yndestad (nå Tromsdalen UIL).

Etablering av idrettsskole i Ulfstind

Ulfstind ble godkjent som idrettsskole av NIF i 2005. Klubben fikk oppstartsstøtte på kr 10 000,- til etableringen.
Ilir

Etymologi

Ilir er avledet av navnet på den indoeuropeiske stammen illyrerne i Albania. Navnet betyr «frihet». I albansk og gresk mytologi var Ilir (gresk: Illyrios) sønn av Kadmos og Harmonia.
Solan og Ludvig - Herfra til Flåklypa

Handling

Endelig skal det avgjøres hvilken bygd som er best, Flåklypa eller Slidre. Øvelsen er det tradisjonsrike Osteløpet, og optimisten Solan Gundersen (Kari-Ann Grønsund) er Flåklypas representant. Han er så seierssikker at han i all hemmelighet har veddet bort både Reodor Felgens (Per Skjølsvik) verksted og huset de bor i. De har med seg en ost hver, som de skal frakte trygt frem fra Slidre, til Flåklypa. Det er tre på hvert lag. Så så klart stiller Solan opp med Ludvig (Trond Høvik) og Reodor Felgen. Men Slidre stiller opp med meieribestyrer Kleppvold, (Fridtjov Såheim) som gjør hva som helst for å vinne. Han får med seg gorillaen Emanuel Desperados, (Steinar Sagen) i tillegg til muntrasjonsrådet Olram Slåpen (Bjarte Hjelmeland) fra Bergen. Kanskje er ikke seieren så sikker som Solan tror.
Martin Smidt

Utdanning

Smidt er utdannet ved Universitetet i Trondheim(NTNU), med hovedfag musikk, da med trommer og perkusjon som hovedinstrument. Under arbeidet med hovedoppgaven sin, «Trommas sang - Tonale og klanglige mønstre i vestafrikansk trommemusikk», hadde han våren 1994 et studieopphold i Ghana, støttet av Norges forskningsråd. Han har gitt ut flere cd-er med flere band, og har også forfattet lærebøker i musikk fordypning på videregående nivå.

Kammermusikk

Smidt har komponert mye kammermusikk for Billuca Ensemble, både originalkomposisjoner og rekomponerte bearbeidinger av klassisk kammermusikk. Til sammen 20 verk med Billuca Ensemble er publisert på platene For Beggars and Kings (2012), Sanger fra en ferdskriver (2015) og Ville vekster i rosentiden (kommer 2017)

Kormusikk

I 2015 komponerte han kormusikk til fire dikt fra diktsamlingen "Luften makar sig mödosamt" skrevet av hans tvillingssøster, Torill Smidt. De tre korsatsene "Levande lera / Din hand", "Grått är inte bare grått" og "Luften makar sig mödosamt" blir utgitt på Norsk Musikforlag i 2016.

Samarbeid med andre kunstarter

Sammen med Torbjørn Skårild har han komponert "Hvite Manns Magi", en melodisk lydfontene, som vant St. Olavs hospitals utsmykkingskonkurranse i 2000, og lyd/videoinstallasjonen "No Island is a Man".

Ensembler

Smidt har medvirket som trommeslager og medkomponist i jazz-/pop-/verdensmusikk-bandet Dadafon (1995-2002), verdensmusikkbandet Bárut (2003 - ) og kammerensemblet Billuca Ensemble (2005 - ). Han har også jobbet som frilans musiker på flere plateutgivelser, konserter og forestillinger med andre artister.

Radio/TV

Smidt har medvirket på en rekke radio- og TVinnspillinger, bl.a: "Halvbror til Reven" og "Bagasje" med NRK2, "Festivalsommer" og "Sommeråpent" med NRK1, i tillegg til diverse innspillinger for tysk og nederlandsk TV og radio.
Antonio Rukavina

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Serbias tropp til VM i fotball 2018 i Russland.
25. august

Navnedag

Ludvig, Lovise, Louise.
Navnedagen er etter kong Ludvig IX av Frankrike (Ludvig den hellige), som døde i 1270.
Thomas à Kempis

Liv og virke

Thomas ble født i byen Kempen, ca 25 km øst for Venlo i Nedre Rhinland, omkring år 1380. Hans etternavn var egentlig van Hemerken, som på kleverlandsk  betyr liten hammer. Faren John var smed og moren var skolelærer. 
I 1392 fulgte Thomas sin bror, Jan, til Deventer i bispedømmet Utrecht, for å begynne på den respekterte latinskolen der. Mens han gikk på denne skolen møtte Thomas Brødrene av Felleslivet, etterfølgere av Gerard Grootes Devotio moderna. Han gikk på skolen i Deventer fra 1392 til 1399.
Da han forlot skolen dro han til nabobyen Zwolle for å besøke sin bror, som var blitt prior i Bergklosteret på St. Agnietenberg. Dette samfunnet var en del av Augustinerkorherrene, grunnlagt av Grootes disipler. Thomas ble en del av Bergklosteret på St. Agnietenberg i 1406. Han ble ikke da ordinert som prest, selv om han skulle bli det nesten et tiår senere. Han ble en produktiv kopist og skribent. 
Thomas ble ordinert i 1413 og ble valgt til sub-prior i klosteret i 1425 og i 1447. Meget av hans tid gikk med til å utdanne klosterets noviser.  
Klosteret ble en tid forstyrret på grunn av pavens avvisning av valget av Rudolf van Diepholt som biskop i Utrecht. Utover dette levde Thomas et rolig liv, hvor han brukte sin tid til andaktsøvelser, komponering og kopiering. Han kopierte Bibelen fire ganger, en av kopiene er bevart Darmstadt, Tyskland i fem bind. 
Thomas døde i 1471 og ble opprinnelig begravet tett ved sydveggen til klosterkirkens kor, men hans levninger ble gravet opp og flyttet rundt. De befinner seg nå som relikvier i Onze Lieve Vrouwe Tenhemelopneming-basilikaen i sentrum av Zwolle. Ved inngangen til gravlunden «Begraafplaats Bergklooster» (opprettet i 1399) i Zwolle står en sten som er reist til minne om ham.
Sørlandsgaloppen

Sørlandsgaloppen er Norges største ferie-orienterings-arrangement.
Løpene arrangeres vekselvis i Vest-Agder, Aust-Agder, Telemark og Vestfold. Orienteringsuken ble i 2013 arrangert for 49. gang, og har de siste årene hatt cirka 1000 deltagere.

Litt historikk

2015: Telemark

Arrangørklubber: Porsgrunn OL

O-camp: Groven camping i Åmot

Tidspunkt: 4. juli - 10. juli
2014: Aust-Agder

Arrangørklubber: Otra IL

O-camp: Evje

Tidspunkt: 3. juli - 6. juli
2013: Vestfold

Arrangørklubber:

O-camp:

Tidspunkt:
2012: Vest-Agder

Arrangørklubber: Kristiansand OK m.fl.

O-camp:

Tidspunkt: 2. juli – 8. juli.
2011: Telemark

Arrangørklubber:

O-camp:

Tidspunkt:
2010: Aust-Agder

Arrangørklubber: Birkenes IL, IL Express, Flosta IL, Gjerstad IL, IK Grane, Hisøy OK, IL Høvdingen, IL Imås, Kristiansand OK, SSK Oddersjaa, Trauma IL, Vegårshei IL.

O-camp: Hove Leirsted på Tromøya.

Tidspunkt: 8. juli – 11. juli.
2009: Vestfold

Arrangørklubber: OL Tønsberg & Omegn, OL Trollo, Botne SK, OK Horten, Stokke IL, Andebu IL, Arnadal IL.

O-camp: Melsom videregående skole i Stokke.

Tidspunkt: 5. juli – 11. juli (hviledag 8. juli).
2008: Vest-Agder.

Arrangørklubber: Birkenes IL, IL Høvdingen, Oddersjaa SSK, Torridal IL, OK Sør, Kristiansand OK og Søgne og Songdalen OK.

O-camp: Dvergsnestangen Feriesenter

Tidspunkt: 7. juli – 13. juli (hviledag 10. juli).
2007: Telemark

Arrangørklubber: Skien OK, Drangedal OL, Porsgrunn OL og OK Skeidi.

O-camp: Rognstranda Camping ved Langesund.

Tidspunkt: 30. juni – 6. juli (hviledag 3. juli)
2006: Aust-Agder

Arrangørklubber: Imås IL, Grane orientering.

O-camp: Bibelskolen i Grimstad.

Tidspunkt 12. juli – 16. juli.
2005: Vestfold

Arrangørklubber: Sandefjord OK, Hedrum O-lag og Larvik Orienteringsklubb.

O-camp: Fredtun folkehøyskole i Stavern

Tidspunkt: 3. juli – 9. juli (hviledag 6. juli)
2004: Vest-Agder.

Arrangørklubber: IL Høvdingen, Kristiansand OK, Oddersjaa SSK, OK Sør, og Søgne og Songdalen OK.

O-camp: Dvergsnestangen senter

Tidspunkt: 7. juli – 11. juli
Irish Recorded Music Association

Formål og oppgaver

IRMA skal promotere og beskytte rettighetene og interessene til den irske musikkbransjen. IRMA er særlig opptatt med å lobbyere for å beskytte medlemmenes musikk og motarbeide ulovlig nedlastning og strømming av både irske og internasjonale artister.
Foreningen er også ansvarlig for å sette sammen Irlands offisielle, ukentlige hitlister. Disse listene omfatter: Top 100 Albums, Top 100 Singles, Top 10 Classical Albums, Top 10 Dance Singles, Top 20 Multi-Artist Compilation Albums, Top 30 Videos, Top 20 DVDs og Top 10 Music DVD-er.
I midten av 1990-årene sto også IRMA bak den årlige IRMA Music Awards, Irlands svar på Spellemannprisen. Musikkprisen har siden blitt erstattet av det årlige musikkpris-showet Meteor Ireland Music Awards. Tidligere har også IRMA delt ut æresprisen The IRMA Honours som ble tildelt musikere som har gjort en særlig innsats for landets musikkbransje. Blant mottakerne av æresprisen er: Bob Geldof, Larry Gogan og Christy Moore.
I 2005 gikk også foreningen til sak mot ulovlige fildelere av musikk i Irland, og i 2013 fikk foreningen gjennom en rettslig kjennelse som hindre irske internettbrukere i å få tilgang til fildelingssiden The Pirate Bay. Siden har flere fildelings-sider blitt ulovlig i Irland. Internettsensuren har imidlertid skapt protester, blant annet fra interessegrupper som Digital Rights Ireland og Blackout Ireland.

Fond og stipender

I 1997 etablerte IRMA et fond, The IRMA Trust, sammen med Phonographic Performance Ireland. Målet med fondet er å stimulere og støtte unge musikere i Irland som ønsker å satse på en karriere innen musikk. Blant annet har fondet en instrument-bank som forer unge musikere med instrumenter og dyrt teknisk utstyr. Fondet retter seg særlig mot unge mennesker i lavinntektsområder i Irland.
Nasjonalsosialistisk julefeiring

Den nasjonalsosialistiske julefeiring hadde som mål å etablere en «tysk jul» i det tyske folkefellesskap i det nasjonalsosialistiske Tyskland. Ved indoktrinering med hjelp av nasjonalsosialistisk propaganda skulle den kristne tros innflytelse trenges tilbake i det tyske folks bevisshet. I stedet for Jesus Kristus skulle Adolf Hitler innta den messianske rolle som verdensforløser. Den nasjonalsosialistiske julekult knyttet sammen patriotiske, «jugendbewegte» [ungdomsbevegende] og «völkische» julemyter, med symbolikk formentlig lånt fra den germanske mytologi, eksaltert mødre- og helteglorifisering.
Den germaniserende tolkning av julen stod til å begynne med særlig sentralt innen germanofile kretser i NSDAPs Schutzstaffel (SS), kulturorganisasjonen Amt Rosenberg ((ARo) og i samtidens tyske etnografi. I førkrigsårene utøvet propagandaministeriet julefesten ved hjelp av Winterhilfswerk des Deutschen Volkes. Den ble iscenesatt for folket som «hele folkets fest  […] favnende over klasser, stender og konfesjoner». Under annen verdenskrig innpasset den nasjonalsosialistiske julefeiring i krigspropagandaen. Forsendelsen av feltpostpakker, produksjon og kringkasting av de såkalte  juleringsendinger i radio og innretningen av julen som en fest for helte- og dødedyrking var faste bestanddeler i disse årene.
Trass i alle disse bestrebelser mislyktes man i store deler av befolkningen med å fortrenge den tradisjonelle kristne feiring av Jesu fødsel.